דריוס מוריס

דריוס ארון מוריס (באנגלית: Darius Aaron Morris; ‏3 בינואר 1991 – 2 במאי 2024) היה כדורסלן אמריקאי. מוריס נבחר בבחירה ה-41 בדראפט ה-NBA 2011 על ידי לוס אנג'לס לייקרס ושיחק בעמדת הרכז בלייקרס ובקבוצות NBA נוספות. הוא שיחק גם בליגת הפיתוח של ה-NBA ובליגות של סין, רוסיה וצרפת. מוריס גדל בקרסון, קליפורניה, ולמד בבית הספר התיכון וינדוורד. הוא זומן למחנות כדורסל רבים, בין היתר של לברון ג'יימס, סטיב נאש, ארגון שחקני ה-NBA ונייקי. הוא נבחר פעמיים לחמישיית העונה בקליפורניה, והיה MVP במספר רב של טורנירים. מוריס אף הוזמן להשתתף במספר משחקי אול-סטאר לשחקני תיכונים, כולל ה-Academic All-American Classic. בתור סיניור הוביל מוריס הוביל את תיכון וינדוורד לזכייה באליפות קליפורניה בדרג V לאחר שקלע שיא של 25 נקודות לצד 8 ריבאונדים ו-4 אסיסטים במשחק הגמר. הוא נבחר ל-MVP של אזור האולימפיק ליג, שחקן השנה של החטיבה הדרומית 5A בקליפורניה ושחקן השנה של דרג 5A. כמו כן זכה מוריס בפרס ג'ון וודן לשחקן התיכונים המצטיין בחטיבה בקליפורניה, בו זכה שנה קודם לכן ג'רו הולידיי. מוריס דורג במקום ה-11 מבין הרכזים ובמקום ה-100 מבין כלל שחקני התיכונים בארצות הברית על ידי ESPN. הוא קיבל הצעות לשחק כדורסל מכללות באוניברסיטת אורגון סטייט, אוניברסיטת סטנפורד, אוניברסיטת דרום קליפורניה ואוניברסיטת וושינגטון סטייט, אך לבסוף בחר באוניברסיטת מישיגן. בתור פרשמן בעונת 2009/10 העמיד מוריס ממוצעים של 4.4 נקודות ו-2.6 אסיסטים ב-24.3 דקות למשחק. ב-14 בנובמבר, כבר במשחקו הראשון בקבוצה, פתח מוריס בחמישייה ורשם 11 נקודות ו-5 אסיסטים בניצחון 97–50 על צפון מישיגן. ב-10 בינואר 2010 הוא קבע שיא עונתי של 7 אסיסטים בהפסד 62–68 לאוניברסיטת נורת'ווסטרן. ב-23 בדצמבר 2010 רשם מוריס דאבל דאבל של 26 נקודות, 12 אסיסטים ו-6 ריבאונדים בניצחון 87–71 על אוניברסיטת בראיינט ונבחר לשחקן השבוע באזור הביג טן. ב-31 בינואר 2011 הוא זכה שנית בתואר זה (במשותף עם טיילור באטל) לאחר שהפך לשחקן מישיגן השלישי שרושם טריפל דאבל עם 12 נקודות, שיא קריירה של 10 ריבאונדים ו-11 אסיסטים בניצחון 81–73 על אוניברסיטת איווה. הוול סטריט ג'ורנל חישב שמוריס היה השחקן המשמעותי ביותר לקבוצתו מכל שחקן אחר באזור לאחר ששילוב הנקודות והאסיסטים שלו היווה למעלה מ-53% מהנקודות של קבוצתו. בהפסד 71–73 לאוניברסיטת דיוק בסיבוב שני של טורניר אליפות המכללות בכדורסל קבע מוריס שיא אסיסטים חדש לעונה אחת במישיגן (235 ב-35 משחקים), שיא שנשבר כעבור שנתיים על ידי טריי ברק. 6.71 האסיסטים שלו למשחק הובילו את אזור הביג טן, והוא היה ראשון בקבוצתו עם 15 נקודות וחטיפה אחת למשחק. הוא נבחר לחמישיית העונה השלישית באזור על ידי המאמנים והתקשורת, ולחמישייה השנייה של איגוד מאמני הכדורסל הלאומי (NABC) במחוז 7, שהוא בפועל אזור הביג טן. ב-4 במאי הודיע מוריס על החלטתו הסופית להתמודד בדראפט ה-NBA ‏2011 ולעזוב את כדורסל המכללות. מוריס נבחר על ידי לוס אנג'לס לייקרס בבחירה ה-41 בסיבוב השני של דראפט ה-NBA. ב-11 בינואר 2012 ערך את הופעת הבכורה שלו ב-NBA ורשם 4 נקודות וריבאונד ב-13 דקות בניצחון 90–87 על יוטה ג'אז. ב-7 במרץ 2012 הוא נשלח ללוס אנג'לס די-פנדרס, קבוצת ליגת הפיתוח של הלייקרס, ובהופעת הבכורה שלו בקבוצה שלושה ימים לאחר מכן קלע 21 נקודות בניצחון 99–98 על דקוטה ויזארדס. הוא חזר ללייקרס ב-16 במרץ. ב-26 באפריל, בהפסד 113–96 לסקרמנטו קינגס במשחק האחרון של העונה הסדירה, קלע מוריס 9 נקודות ו-5 אסיסטים. ב-2 ביולי 2012 חידש מוריס את חוזהו בלייקרס ושיחק במדיהם בליגת הקיץ של ה-NBA, בה הוביל את הקבוצה בנקודות ואסיסטים. ב-9 בנובמבר הוא רשם שיאי קריירה של 10 נקודות ו-5 ריבאונדים, לצד 5 אסיסטים וחטיפה, בניצחון 101–77 על גולדן סטייט ווריורס. ב-13 בנובמבר, עם פציעותיהם של סטיב בלייק וסטיב נאש, פתח מוריס לראשונה בחמישיית הלייקרס בהפסד 82–84 לסן אנטוניו ספרס, וכעבור שלושה ימים קבע שיאי קריירה עם 6 אסיסטים ו-31 דקות בניצחון 114–102 על פיניקס סאנס. ב-16 בדצמבר הוא קלע שיא קריירה של 15 נקודות מהספסל בניצחון 111–98 על פילדלפיה 76'. ב-7 במרץ 2013 נשלח מוריס מחדש ללוס אנג'לס די-פנדרס, ויומיים לאחר מכן קלע 21 נקודות, 6 ריבאונדים, 2 אסיסטים וחטיפה בניצחון 95–91 על אוסטין טורוס והוחזר ללייקרס. ב-26 באפריל הוא פתח בחמישייה במשחק מספר 3 של סדרת הסיבוב הראשון בפלייאוף ה-NBA מול הספרס, וקלע שיא קריירה של 24 נקודות בתבוסה 89–120 בדרך להדחה בסוויפ 0–4. עם סיום העונה הוא הפך לשחקן חופשי. ב-27 בספטמבר 2013 חתם מוריס חתם בפילדלפיה 76'. ב-16 בנובמבר הוא קלע שיא קריירה בעונה הסדירה עם 20 נקודות בהפסד 98–135 לניו אורלינס פליקנס. ב-20 בנובמבר הוא נחתך מסגל הקבוצה והתאמן עם ממפיס גריזליס. ב-6 בינואר 2014 חתם מוריס ל-10 ימים בלוס אנג'לס קליפרס לאחר שכריס פול סבל מפציעת מפרק שיא הכתף והבריח וכבר באותו היום רשם 8 דקות ונקודה אחת מהספסל בניצחון 101–81 על אורלנדו מג'יק. ב-16 בינואר הוא חתם על חוזה שני ל-10 ימים בקליפרס, ועם תום החוזה ב-26 בינואר הוא שוחרר לאחר שהקליפרס החליטו לא להחתים אותו להמשך העונה. ב-3 בפברואר 2014 חתם מוריס על חוזה ל-10 ימים עם ממפיס גריזליס, אך הוא שוחרר לאחר תום החוזה. ב-17 במרץ הוא נרכש על ידי ריו גראנדה ואלי וייפרס מליגת הפיתוח של ה-NBA וב-20 במרץ רשם את הדאבל דאבל הראשון בקריירה המקצועית שלו עם 21 נקודות ו-10 אסיסטים בהפסד 122–131 לבייקרספילד ג'אם. למחרת הוא קלע 31 נקודות נגד אוסטין טורוס, וב-12 באפריל רשם 51 נקודות (מקום שני בהיסטוריה) ושיא פלייאוף של 18 אסיסטים בהפסד 142–145 בהארכה לאיווה אנרג'י. ביולי 2014 הצטרף מוריס לסן אנטוניו ספרס בליגת הקיץ, וב-24 בספטמבר חתם בפורטלנד טרייל בלייזרס, ממנה שוחרר ב-25 באוקטובר. ב-11 בדצמבר הוא חתם בברוקלין נטס ולמחרת ערך את הופעת הבכורה שלו בקבוצה כשרשם שתי נקודות ואסיסט בניצחון 88–70 על פילדלפיה 76'. ב-29 ביוני 2015 הוא נחתך מסגל הנטס. ב-29 במרץ 2016 נרכש מוריס מחדש על ידי ריו גראנדה ואלי וייפרס וערך את הופעת הבכורה שלו בקבוצה בניצחון 118–97 על אוקלהומה סיטי בלו עם 9 נקודות, 3 ריבאונדים, 4 אסיסטים ו-2 חטיפות ב-24 דקות. הוא הוביל את הוויפרס בנקודות ואסיסטים במהלך העונה הסדירה עם 20.0 נקודות ו-6.4 אסיסטים למשחק ו-23.3 נקודות ו-7.9 אסיסטים למשחק בפלייאוף. ב-5 בינואר 2018 חתם מוריס בגואנגדונג סאות'רן טייגרס מליגת ה-CBA הסינית, במדיה שיחק עד פברואר. ב-21 במרץ הוא חתם מחדש בריו גראנדה ואלי וייפרס. ב-4 בספטמבר 2018 חתם מוריס בניו אורלינס פליקנס, אך שוחרר ב-12 באוקטובר וחתם בסנטה קרוז ווריורס מליגת הפיתוח. ב-10 בנובמבר הוא רשם טריפל דאבל של 25 נקודות, 10 ריבאונדים ו-10 אסיסטים בניצחון 109–103 על איווה וולבס. הטריפל דאבל השני שלו בליגת הפיתוח. ב-20 באוגוסט 2019 חתם מוריס ביניסיי קרסנויארסק מהליגה המאוחדת של VTB והיורופקאפ, וב-12 בינואר 2020 חתם בגראבלין דנקירק מליגת העל הצרפתית. בשבוע שלפני תחילת עונת 2011/2012 הופיע מוריס יחד עם חבריו ללוס אנג'לס לייקרס דרק פישר, סטיב בלייק ומאט בארנס כרקדנים בשירו של 50 סנט In da Club בגמר העונה הראשונה של The X Factor. ב-4 במאי 2024 דווח כי גופתו של מוריס נמצאה יומיים לפני כן. הוא היה בן 33. מדיה וקבצים בנושא דריוס מוריס בוויקישיתוף דריוס מוריס, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA Ex-Lakers pick Darius Morris, an L.A. product, seeks his NBA foothold, לוס אנג'לס טיימס, ‏10 בספטמבר 2014 פרופיל, באתר אוניברסיטת מישיגן זוכים בפרס התיכונים, באתר פרס ג'ון אר. וודן פרופיל גיוס למכללות, באתר ESPN סטטיסטיקות מכללות, באתר Sports-Reference.com צפון מישיגן 50, מישיגן 97, באתר ESPN נורת'ווסטרן 68, מישיגן 62, באתר ESPN בראיינט 71, מישיגן 87, באתר ESPN Morris Shares Big Ten Player of the Week, אוניברסיטת מישיגן College Basketball's One-Man Gangs, וול סטריט ג'ורנל, ‏1 בפברואר 2011 Postgame Notes: #3 Duke 73, Michigan 71, אוניברסיטת מישיגן שיאים, באתר אוניברסיטת מישיגן Darius Morris commits to NBA draft, ESPN, ‏4 במאי 2011 Los Angeles native Darius Morris chosen by hometown Lakers in second round of NBA draft, AnnArbor.com, ‏23 ביוני 2011 לייקרס 90–87 ג'אז, באתר ESPN Lakers Assign Darius Morris to Los Angeles D-Fenders, לוס אנג'לס לייקרס, ‏7 במרץ 2012 L.A D-Fenders Hold Off The Dakota Wizards, Lakers Nation, ‏12 במרץ 2012 Lakers Recall Darius Morris From The D-Fenders, לוס אנג'לס לייקרס, ‏16 במרץ 2012 קינגס 113–96 לייקרס, באתר ESPN Lakers re-sign Darius Morris, לוס אנג'לס טיימס, ‏2 ביולי 2012 Lakers respond to Brown's firing by routing Warriors, USA Today, ‏10 בנובמבר 2012 ספרס 84–82 לייקרס, באתר ESPN Lakers point guard Darius Morris gaining from valuable minutes, לוס אנג'לס טיימס, ‏17 בנובמבר 2012 לייקרס 111–98 סיקסרס, באתר ESPN Lakers' Darius Morris and Robert Sacre assigned to the D-Fenders, לוס אנג'לס טיימס, ‏7 במרץ 2013 אוסטין טורוס vs לוס אנג'לס די-פנדרס, באתר ליגת הפיתוח של ה-NBA Lakers Recall Darius Morris and Robert Sacre, לוס אנג'לס לייקרס, ‏9 במרץ 2013 סן אנטוניו השפילה את הלייקרס, הניקס שוב חגגו, באתר וואלה, 27 באפריל 2013 פליקנס 135–98 סיקסרס, באתר ESPN 76ers waive Kwame Brown, Darius Morris, sign 2 guards, USA Today, ‏20 בנובמבר 2013 אדריאן ווג'נרובסקי, Grizzlies to work out Darius Morris, Reggie Williams and Seth Curry, Yahoo! Sports, ‏8 בדצמבר 2013 Darius Morris Signed to 10-Day Contract, לוס אנג'לס קליפרס, ‏6 בינואר 2014 קליפרס 101–81 מג'יק, באתר ESPN Clippers let guard Darius Morris go, לוס אנג'לס טיימס, ‏27 בינואר 2014 Grizzlies sign Darius Morris to 10-day contract, InsideHoops.com, ‏3 בפברואר 2014 בייקרספילד ג'אם vs ריו גראנדה ואלי וייפרס, באתר ליגת הפיתוח של ה-NBA Iowa Energy force Game 3 in D-League series, The Des Moines Register, ‏12 באפריל 2014 Spurs Announce 2014 Summer League Roster, סן אנטוניו ספרס, ‏8 ביולי 2014 Trail Blazers Announce Training Camp Roster, פורטלנד טרייל בלייזרס, ‏24 בספטמבר 2014 Blazers waive Diante Garrett, Darius Morris, CBS Sports, ‏25 באוקטובר 2014 Nets Sign Darius Morris, ברוקלין נטס, ‏11 בדצמבר 2014 נטס 88–70 סיקסרס, באתר ESPN Brooklyn Nets Request Waivers on Darius Morris, ברוקלין נטס, ‏29 ביוני 2015 ריו גראנדה ואלי וייפרס vs אוקלהומה סיטי בלו, באתר ליגת הפיתוח של ה-NBA Pelicans sign Darius Morris, ניו אורלינס פליקנס, ‏4 בספטמבר 2018 Pelicans waive McCoy and Morris, ניו אורלינס פליקנס, ‏12 באוקטובר 2018 ווריורס 109–103 וולבס, באתר ESPN Enisey signs Darius Morris, Eurohoops, ‏20 באוגוסט 2019 THE XFACTORUSA 2011 50 Cent Astro the LA Lakers Finale, Dailymotion, ‏19 במרץ 2014 בגיל 33 בלבד: שחקן ה-NBA לשעבר הלך לעולמו, באתר ישראל היום, 4 במאי 2024